Сдружение Олимпик 2002 - опазване и зарибяване (стр. 2) - Fishing Mania Форум
Сдружение Олимпик 2002 - опазване и зарибяване
Мнениеот JettroniX » Нед Мар 10, 2019 13:33
Работим едновременно над много проблеми и един от тях е този с минимално допустимия размер, който също не е маловажен. Защо? Защото 35 см щука е около 300 грама живо тегло. За излет можеш да задържиш 9-10 такива бройки, изпълнявайки дневната тегловна норма от 3 кг. Аналогичен е случая с 12 см костур, 30 см шаран, 25 см распер, 65 см сом - риби, които често са полово незрели и с подобни размери на зарибител от отраснали рибки. Отдавна тези размери е трябвало да бъдат актуализирани, посрещайки съвременните разбирания на модерния риболов, но не би.
За да яхнеш коня първо трябва да го подковеш, дори и откъм буквоядска страна.
Надявам се, колега, и ти да работиш в насока повишаване на контрола по водоемите, както правим ние от няколко години с осакатената и обезкървена ИАРА?
Мнениеот shaman » Пон Мар 11, 2019 17:45
С риск да разсърдя доста колеги - трябва да се говори не за "минимални размери", а за "разрешени размери"... Какво искам да кажа ли ?
Примерно (само за пример) - Бяла риба - не минимален размер 45 см., а разрешен размер между 45 и 75 см. Една бяла риба над 75 см определено заслужава да живее и да се размножава, да не говорим, че при риби като сома над 150см не стават за консумация !
Мнениеот JettroniX » Чет Мар 14, 2019 18:34
Мнениеот JettroniX » Сря Сеп 04, 2019 21:37
От март месец насам, новините около активностите на сдружението са много. Продължаваме напред с новите ни проекти. Във връзка с предния ми пост, искам да добавя следните неща хронологично:
Тези от вас, които следят сайта и всичко около сдружението, знаят какво направихме за Марица около Пловдив и към настоящия момент продължаваме да го градим. Обичаме да ловим по реката и затова ще се постараем да направим максималното според възможностите ни за нея.
"Зарибяване на река Марица със сом, шаран и бял амур – 06.04.2019"
"Битката за река Марица в Пловдив е спечелена, но войната не"
"Спининг Лига 2019 – река Марица (първи кръг)"
Мнениеот JettroniX » Съб Сеп 21, 2019 11:57
Здравейте рибари!
На 29.09.2019 г. ще проведем Втори кръг от Спининг Лига 2019 - яз.Пясъчник!
Стартът е в 08:30 часа, като е хубаво един час преди него да сте на място - на стената на Пясъчник, за да си му мине реда по записването и това-онова.
Направили сме =>Електронна форма за записване<= , за да може грубо да знаем колко участници ще присъстват, защото и този път ще подготвим малки материални награди за всички участници. Попълването на формата отнема минута.
Допълнително ще драснем публикация за организацията на надпреварата.